स्वदेशी जागरण मंच का 3 दिवसीय राष्ट्रीय सम्मेलन आज से
स्वदेशीजागरण मंच का तीन दिवसीय राष्ट्रीय सम्मेलन शुक्रवार से प्रारंभ होगा। पहले दिन सुबह 11 बजे उद्घाटन सत्र से सम्मेलन का शुभारंभ होगा।
सम्मेलन के मीडिया प्रभारी मिथलेश कुमार झा ने बताया कि लालसागर स्थित आदर्श विद्या मंदिर स्कूल प्रागंण में आयोजित होने वाले सम्मेलन में देश के विभिन्न प्रांतों से प्रतिनिधी भाग लेंगे। उद्घाटन सत्र में संगठन के अखिल भारतीय संयोजक अरुण ओझा, संगठक कश्मीरी लाल, सह संयोजक डॉ. भगवतीप्रसाद शर्मा, सुमित मिश्रा सुप्रीम कोर्ट के वकील विक्रमजीत सहित अनेक लोगों की भागीदारी रहेगी। झा ने बताया कि 26 दिसंबर को दोपहर 2 बजे उम्मेद राजकीय स्टेडियम से स्वदेशी संदेश रैली निकलेगी जो विभिन्न मार्गों से होते हुए गांधी मैदान पहुंचकर संपन्न होगी। यहां शाम 4 बजे हुंकार सभा का आयोजन होगा। 27 को लालसागर के स्कूल प्रागंण में समापन समारोह रहेगा।
hin_Deva hin_Deva hin_Deva